Σχετικά με τις επεκτάσεις του μέτρου των αναστολών έως τον Σεπτέμβριο των ξενοδοχείων 12μηνης λειτουργίας, παρακαλώ συνάδελφοι την βοήθεια σας.
 


  
 


 Κατά την περίοδο του lockdown τέθηκε σχεδόν το 100% του προσωπικού σε αναστολή (υπόψη χωρίς να χρειαστεί να τεθεί κανείς σε οριστική ανάκληση του αρχικού διαστήματος της αναστολής).
 


 Από 1/6/20 που πλέον επαναλειτουργούμε, χρειάστηκε να εργαστεί το προσωπικό για κάποιες ημέρες, όμως οι πληρότητες του 20% δεν επιτρέπουν την απασχόληση όλου του προσωπικού...
 


 Δυστυχώς διαπιστώσαμε εκ των υστέρων, ότι στις νέες ΥΔ (Ιουνίου που υποβάλλονται Ιούλιο…, αλλά και Ιουλίου που θα υποβληθούν τον Αύγουστο κ.ο.κ.) πως δεν «επιτρέπεται» να συμπεριληφθούν σε νέα αναστολή οι ίδιοι εργαζόμενοι που είχαν τεθεί την περίοδο του lockdown.
 


 Συμπέρασμα: Τι νόημα έχει η επέκταση του μέτρου των αναστολών έως Σεπτέμβριο, όταν δεν μπορείς να θέσεις κανέναν εργαζόμενο σε αναστολή για 2η φορά;
 


 Επομένως μονόδρομος είναι να κρατήσεις για συνεχόμενο διάστημα σε αναστολή/ομηρία τον ίδιο εργαζόμενο (με συνεχείς παρατάσεις), από τις 23/3 έως 30/9!
 


 Το λογικό δεν θα ήταν (και σύμφωνα με όσα ορίζονται στον Ν.2268/13-6-20) και εφόσον είσαι σε λειτουργία κατά κάποιον τρόπο, να βάλεις σε αναστολή το 25% του προσωπικού τον Ιούνιο, το επόμενο group τον Ιούλιο κ.ο.κ., προκειμένου να μοιραστεί το «βάρος» του χαμηλού εισοδήματος των 534€/μήνα σε όλους, αλλά για το μικρότερο δυνατό χρονικό διάστημα;
 


 Γιατί θα πρέπει από την αρχή εως το τέλος να θέσεις σε αναστολή/ομηρία του ίδιους εργαζόμενους,  χωρίς δυνατότητα εναλλαγής των προσώπων, επειδή δεν σου επιτρέπει το ΕΡΓΑΝΗ να τους βάλεις για 2η ή και 3η φορά;
 


 Και αν τελικά τέθηκε αρχικά σε αναστολή το 100% του προσωπικού, πως θα κάνεις χρήση του μέτρου για το διάστημα Ιουνίου-Σεπτεμβρίου, όταν 2η φορά για τον ίδιο εργαζόμενο δεν έχει;
 

Αναστολές Συμβάσεων από Ιούνιο έως Σεπτέμβριο - ΠΡΟΒΛΗΜΑΤΑ στο Εργανη
Μήπως γνωρίζει κανεις σίγουρα. Για να κάνεις χρήση του μέτρου τον Ιούνιο θα πρεπει ο ΚΑΔ να είναι κύριος ή ο ΚΑΔ με τα μεγαλύτερα έσοδα στη δήλωση του 2019 για τα εισοδήματα του 2018 ή απλά να είναι ένας από τους ενεργούς ΚΑΔ της επιχείρησης στην εφορία?
 